Diari Oficial de la Generalitat Valenciana


Sumari del DOGV 7116, del 23-09-2013 (2013/9099)

Resolució de 18 de setembre de 2013, de la Direcció General de Qualitat Ambiental, de remissió d'expedient i citació als interessats en el procediment ordinari número 1/000175/2013-G.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7116

Data del DOGV
:   23-09-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/9099


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 18 de setembre de 2013, de la Direcció General de Qualitat Ambiental, de remissió d'expedient i citació als interessats en el procediment ordinari número 1/000175/2013-G. [2013/9099]  
Per acord del Tribunal Superior de Justícia de la Comunitat Valenciana, Sala Contenciosa Administrativa, Secció 1, dictat en el procediment de referència un recurs contenciós administratiu interposat per Limpiezas Urbanas Mediterráneo, SLU, contra el Decret del Consell número 81/2013, de 21 de juny, pel qual s'aprova definitivament el Pla Integral de Residus de la Comunitat Valenciana (PIRCV), publicat en el Diari Oficial de la Comunitat Valenciana número 7054, de 26 de juny de 2013, s'ordena a esta Administració pública la remissió a la Sala de l'expedient administratiu a què fa referència el recurs interposat, en compliment de l'article 48 de la Llei 29/1998, de 13 de juliol, Reguladora de la Jurisdicció Contenciosa Administrava, i la notificació de la resolució que acorde la remissió de l'expedient a aquelles persones que poden resultar afectades per la interposició del recurs en l'expedient administratiu i la citació perquè puguen personar-se en les actuacions en el termini de nou dies, si convé al seu dret, com a demandats, d'acord amb l'article 49 de l'esmentada llei.  
  
De conformitat amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, la notificació s'efectuarà d'acord amb el que disposa la llei que regule el procediment administratiu comú. Els articles 59.6 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, determinen els casos en què es pot substituir la notificació per la publicació en el Diari Oficial de la Comunitat Valenciana.  
En compliment del que ha acordat la Sala, resolc:  
  
Primer  
Remetre al Tribunal Superior de Justícia de la Comunitat Valenciana, Sala Contenciosa Administrativa, Secció 1, una còpia en suport digital de l'expedient administratiu seguit per a l'aprovació del decret del Consell objecte del procediment ordinari número 1/000175/2013-G, acompanyada d'un índex autenticat dels documents que conté.  
  
  
Segon  
Notificar esta resolució, per mitjà de la publicació en el Diari Oficial de la Comunitat Valenciana, als que puguen resultar afectats per la interposició del recurs, atés el caràcter general de la disposició jurídica recorreguda, i citar-los perquè puguen comparéixer en la via jurisdiccional i personar-se en el procediment ordinari 1/000175/2013-G, en el termini de nou dies a partir de la publicació d'este edicte, si convé al seu dret, com a demandats, degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa.  
  
València, 18 de setembre de 2013.- El director general de Qualitat Ambiental: Vicente Tejedo Tormo.